*proiect*

**GUVERNUL REPUBLICII MOLDOVA**

**HOTĂRÎRE**nr.\_\_\_\_\_\_\_

din\_\_\_\_ \_\_\_\_\_\_\_\_\_\_\_\_2018

**cu privire la alocarea mijloacelor financiare**

-------------------------------------------------------------------

În temeiul art. 36 alin. (1) lit. a) din Legea finanţelor publice şi responsabilităţii bugetar-fiscale nr. 181 din 25 iulie 2014 (Monitorul Oficial al Republicii Moldova, 2014, nr. 223-230, art. 519), cu modificările ulterioare și în conformitate cu pct. 5 și 7 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr. 862 din 18 decembrie 2015 (Monitorul Oficial al Republicii Moldova, 2015, nr. 347-360, art. 967), Guvernul HOTĂRĂŞTE:

1. Se alocă Ministerului Justiției, din fondul de rezervă al Guvernului, suma

echivalentă în lei a 121 713, 0 dolari SUA, după cum urmează:

1. suma echivalentă în lei a 65 000, 0 dolari SUA pentru plata onorariilor Companiei de avocatură DLA Piper France LLP (Paris, Franța) și BAA „ACI Parteners” (Republica Moldova) în vederea reprezentării intereselor Republicii Moldova în faţa Curții de Apel din Paris (Franța), la reexaminarea cauzei OOO „Koмстрой” (succesoarea în drepturi a OOO ”Энергоальянс”, Ucraina) împotriva Republicii Moldova;
2. suma echivalentă în lei a 50 000, 0 dolari SUA pentru plata onorariilor Companiei de avocatură DLA Piper France LLP (Paris, Franța) și BAA „ACI Parteners” (Republica Moldova) în vederea reprezentării intereselor Republicii Moldova în faţa Curții de Casație din Paris (Franța), la examinarea unui eventual recurs în cauza OOO „Koмстрой” (succesoarea în drepturi a OOO ”Энергоальянс”, Ucraina) împotriva Republicii Moldova;
3. suma echivalentă în lei a 6713, 0 dolari SUA pentru serviciile prestate de către Compania de avocatură DLA Piper France LLP (Paris, Franța) și BAA „AICI Parteners” (Republica Moldova) datorate și neachitate pentru anul 2017.

2. Ministerul Finanţelor va finanţa cheltuielile menţionate în pct. 1 la prezentarea documentelor de plată.

**Prim-ministru Pavel FILIP**

**Contrasemnează:**

**Ministrul Justiției**

**Ministrul Finanțelor**